கேள்வி: கே. எம். மேத்யூ - தொழில் என்பது என்ன?
பதில்: மேத்யூ 1940 ஆம் ஆண்டில் சிக்மகளூர் ஒரு தோட்டக்காரராக தனது வாழ்க்கையைத் தொடங்கினார். அங்கு இவர் தனது சகோதரர் கே.எம். ஜேக்கப் உடன் சேர்ந்து குடும்பத்திற்கு சொந்தமான பத்ரா தோட்டத்தை கவனித்துக்கொண்டார். சிக்மகளூர் தோட்டத்தில் ஏழு ஆண்டுகள் கழித்தார். இந்தக் காலகட்டத்தில், இவர் மைசூர் ரப்பர் தொழிற்சாலை என்ற பெயரில் பலூன் உற்பத்தி நிலையத்தை தனது தோட்ட வளாகத்தில் திறந்தார். ஆனால் அதனால் ஏற்பட்ட மாசு காரணமாக தொழிற்சாலை விரைவில் மூடப்பட்டது. இந்த தொழிற்சாலையில் உள்ள இயந்திரங்கள் பின்னர் சென்னைக்கு மாற்றப்பட்டன. இவரது தம்பி கே. எம். மம்மன் மாப்பிள்ளை சேர்ந்து மெட்ராசு இறப்பர் பேக்டரி என்ற நிறுவனத்தை நிறுவினார். 1947 ஆம் ஆண்டில், மேத்யூ நேச முகவர்களைத் தொடங்க மும்பைக்குச் சென்றார். மும்பையில் ஏழு ஆண்டுகள் கழித்த பின்னர், மேத்யூ கோட்டயம் குடிபெயர்ந்து மலையாள மனோரமாவில் நிர்வாக ஆசிரியராகவும் பொது மேலாளராகவும் 1954 மே 15 இல் சேர்ந்தார். 1973 மார்ச் 14 இல் இவரது மூத்த சகோதரரும், அப்போதைய தலைமை ஆசிரியருமான கே.எம்.செரியன் இறந்ததைத் தொடர்ந்து, மேத்யூ மலையாள மனோரமாவின் தலைமை ஆசிரியராக பதவியேற்றார். 2010 ஆகஸ்ட் 1 அன்று தான் இறக்கும் வரை அந்த பதவியிலிருந்தார். உலகின் முன்னணி ஆலோசகர்களின் உதவியுடன் மலையாள மனோரமாவின் நிர்வாகத்தில் மேத்யூ நிபுணத்துவத்தை செலுத்தினார். மேத்யூவின் தலைமையின் கீழ், மலையாள மனோரமா 17 பதிப்புகளாக வளர்ந்து 1.6 மில்லியனுக்கும் அதிகமான பிரதிகள் விற்கப்பட்டது.